<classify> WAZIRI wa Ujenzi, Uchukuzi na Mawasiliano, Isack Kamwelwe amezitaka nchi wanachama wa Umoja wa Posta Afrika PAPU kujikita katika mfumo wa TEHAMA ili kwenda sambamba na ushindani na makampuni ya mengine ya mawasiliano.Alisema hayo jana wakati akifungua Mkutano Mkuu wa Mawaziri wa nchi wanachama wa PAPU ikiwa ni moja ya maadhimisho ya miaka 40 ya umoja huo, mkutano uliofanyika katika ukumbi wa AICC Jijini Arusha.Alisema kama Afrika inapaswa kwenda katika mfumo huo wa kisasa na serikali za nchi wanachama wa PAPU zinapaswa kutenga bajeti zenye lengo la kuiondoa Posta kwenye mfumo wa analogia na kwenda katika mfumo wa digitali ikiwa ni pamoja na kufanya huduma jumuishi ya kifedha itakayowafikiwa watu wengi vijijini.Waziri alisema kuwa hapa nchini tayari serikali imeamua kuliboresha shirika la posta kutoka katika mfumo wa kizamani na kufanya kazi kisasa lengo ni kutaka huduma ya kifedha kuwafikia watu wengi vijijini kwani shirika hilo kongwe la mawasiliano liko katika kila kona hapa nchini.Alisema serikali imekuwa ikisisitiza wananchi wake kujiunga na TEHAMA lengo ni kutaka kila mwananchi kunufaika na huduma zote za mawasiliano ikiwemo huduma za kifedha ikiwa ni njia pekee ya uhakika katika kuhamisha miamala ya fedha.PAPU ijikite katika mfumo wa TEHAMA ili kwenda sambamba na ushindani na makampuni mengine ya mawasiliano lengo ni kutaka kila mwananchi wa nchi husika kufurahia huduma ya posta inayokwenda sambamba na huduma ya kifedha, alisema.Mkuu wa Shirika la Posta Nchini, Hassan Mwangombe alisema kuwa shirika hilo kwa sasa liko katika mkakati mzima wa kuliboresha ikiwa ni pamoja na kufanya shughuli zake kisasa kwa kuingia katika mfumo wa TEHAMA wenye lengo la kutaka kutoa huduma kote nchi kama ilivyokuwa katika miaka mya nyuma.Mwangombe alisema posta iko katika kuimarisha mifumo ya kibiashara na mifumo ya kidigitali yenye kulenga kutaka kufanya kazi kifanisi katika Posta 161 nchi zima.Katibu Mkuu wa PAPU Afrika, Younouss Djibrine yeye aliishukuru sana serikali ya Tanzania kwa kushiriki kikamilifu katika sherehe za kuadhimisha miaka 40 ya umoja huo ikiwa ni pamoja na kutoa eneo kwa ajili ya ujenzi wa makao makuu ya umoja huo wenye thamani ya zaidi ya Sh bilioni 33.5  <topic>: KITAIFA 